
Egy kevésbé közismert építőanyag:A „pykrete” gyakorlati felhasználása

Manapság egyre inkább terjedőben vannak a különböző nem konvencionális építőanyagok. Egyesek inkább, mások kevésbé ismertek. Egyik ilyen nem konvencionális építőanyag a Pykrete, egy a második világháború alatt kikísérletezett anyag, ami tömegre körülbelül 14% fűrészporból vagy más fajta facellulózból (pl. papír) és 86% vízből áll, amiket lefagyasztunk. Ötletgazdáinak Geoffrey Pyke-ot és Mark Hermant tekinthetjük. A pykrete nagyon szilárd és fenntartható lesz mindaddig, amíg fagyhőmérsékleten, vagy az alatt van tartva. Ezen dolgozat nyomon követi az anyag létrejöttének történetét, valamint a tulajdonságainak a tesztelését. A kísérletünk során, az alapanyagok arányainak módosításával, különféle recepteket használtunk fel. Több szempontból is tanulmányoztuk a különböző receptek tulajdonságait. Az eredményeinkből kitűnik,hogy néhány recept figyelemre méltó eredményeket mutatott, úgy a hajlítószilárdság, mint a nyomószilárdság terén. Ugyanakkor az anyag tulajdonságainak felmérésénél figyelembe vettük az újrahasznosítást és a környezetvédelmet is, mint szempontokat.



